4.1 ลักษณะผลิตภัณฑ์

การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัทโดยแยกตามตารางโครงสร้างรายได้
แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ บรรจุภัณฑ์กล่องกระดาษดำเนินการผลิตตามแบบ หรือตัว อย่าง
ที่ลูกค้ากำหนดมา จึงเน้นภาพลักษณ์ที่โดดเด่นและสวยงาม กระดาษเป็นบรรจุภัณฑ์ที่นิยมใช้กันมาก
สำหรับบรรจุสินค้าเพื่ออุปโภคบริโภคโดยตรง เนื่องจากราคาถูก น้ำหนักเบา
อีกทั้งสามารถนำมาผลิตใหม่ (Recycle)ได้สามารถนำเสนอได้หลายรูปทรง เช่น ถุง ซอง กล่อง
เป็นต้น บรรจุภัณฑ์กระดาษ ควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบส และใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสันของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลัก และสินค้าที่เกี่ยวข้องของบริษัทแบ่งเป็น 2 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิตโดยการพิมพ์ออฟเซ็ทเป็นลวดลาย
และสีสันลงในกระดาษแข็งการ์ดบอร์ดหรือกระดาษขาวหน้าแป้งแล้วนำไปประกบ (Laminated)
กับกระดาษลูกฟูก (Kraft) ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่ และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงาม และพิถีพิถัน โดยมีทั้งชนิด 2
ชั้น และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซัก ฟอกขนาดใหญ่
กล่องของเด็กเล่น กล่องบรรจุเครื่องครัว กล่องบรรจุเครื่องเสียง เป็นต้น

(2) กล่องกระดาษแข็ง (Paperboard Boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

 บริษัท ที พี พี อินเตอร์เนชั่นแนล จำกัด 

บริษัทประกอบธุรกิจด้านลงทุนในธุรกิจอื่น และเป็นตัวแทนจำหน่ายบัตรโดยสารเครื่องบิน
และขนส่งสินค้าทางอากาศ

4.2 การตลาด และภาวะการแข่งขัน

หลังจากวิกฤตการณ์ทางการเงินได้รับการแก้ไขเป็นช่วงๆ
โดยทุกประเทศได้ให้ความร่วมมือในการแก้ไข สถานการณ์ดังกล่าวได้เริ่มผ่อนคลายลง
ทำให้เศรษฐกิจในภูมิภาคเอเซียซึ่งได้รับผลกระทบจากวิกฤตการณ์ทางการเงินนี้ไม่มากนัก
โดยประเทศจีนซึ่งเป็นผู้นำทางด้านเศรษฐกิจในภูมิภาคนี้ยังคงมีความแข็งแกร่งและอัตราการเจริญเติบโตที่สูงอยู่ได้
อีกทั้งการเจริญเติบโตทางเศรษฐกิจในประเทศอินเดีย
ทำให้เศรษฐกิจในภูมิภาคเอเซียกลับมามีแนวโน้มที่เติบโตขึ้นในช่วงไตรมาสที่ 3
และเห็นเด่นชัดมากขึ้นในไตรมาสที่ 4
ในเวลาเดียวกันทวีปออสเตรเลียเริ่มมีการเติบโตทางเศรษฐกิจอีกครั้งหลังจากประเทศออสเตรเลียได้ทุ่มเงินเข้าไปในระบบเพื่อเพิ่มสภาพคล่องจนทำให้เศรษฐกิจกลับพลิกขึ้นมาในไตรมาสที่
4

สำหรับประเทศไทยก็เช่นเดียวกัน เศรษฐกิจภายในประเทศเริ่มเห็นสัญญาณว่าดีขึ้นในไตรมาสที่ 3
ของปี 2552 สัญญาณการจ้างแรงงานได้มีการเพิ่มขึ้นและเริ่มขาดแคลนในบางอุตสาหกรรม ไตรมาส
4 ของปี 2552
โดยเฉพาะในอุตสาหกรรมยานยนต์จะเห็นได้ชัดอุตสาหกรรมอิเล็คทรอนิคส์เริ่มดีขึ้นในช่วงไตรมาสที่
3 แต่ยังไม่เท่ากับปี 2551 การส่งออกของประเทศเพิ่มขึ้นประมาณ 15-20% เมื่อเทียบกับปี 2552
อัตราเงินเฟ้อเริ่มขยับขึ้น ราคาสินค้าโดยส่วนใหญ่เริ่มปรับตัวสูงขึ้นโดยแนวโน้มจะขึ้นไปจนถึงกลางปี
2553 ราคาวัตถุดิบสำคัญอันได้แก่กระดาษได้มีการปรับราคาสูงขึ้นอย่างต่อเนื่องนับจากต้นไตรมาสที่
4 อันจะส่งผลให้ราคาต้นทุนการผลิตสูงขึ้นเช่นกัน

การตลาดในปี 2553 ก็จะเน้นในเรื่องการเพิ่มส่วนแบ่งการตลาดในลูกค้ารายหลักของบริษัทฯ
โดยเน้นคุณภาพของสินค้าและการบริการที่ว่องไว
และเพิ่มฐานลูกค้ารายใหม่เพื่อผลักดันให้ยอดขายสูงขึ้นจากปี 2552 15-20 เปอร์เซ็นต์
ในขณะเดียวกันบริษัทฯ จะพยายามสร้างสินค้าของตัวเองให้เกิดขึ้นในปี 2553 นี้
เพื่อเตรียมรองรับการแข่งขันที่ทวีความรุนแรงขึ้นเรื่อยๆ

4.3 การจัดหาผลิตภัณฑ์หรือบริการ

(ก) ในการจัดซื้อหรือจัดหาวัตถุดิบที่เข้ากระบวนการผลิต

จากสภาวะเศรษฐกิจในปัจจุบัน
ได้แปรเปลี่ยนไปสู่การดำเนินงานภายใต้การแข่งขันที่ต้องรีบเร่งในการลดระยะเวลา
เพื่อตอบสนองความต้องการของลูกค้าที่มีการเปลี่ยนแปลงไปอย่างรวดเร็ว
ความรวดเร็วในการนำเสนอผลิตภัณฑ์สู่ตลาด
จะส่งผลให้บริษัทสามารถสร้างโอกาสในการขายได้ก่อนคู่แข่งขันรายอื่น
ในส่วนงานจัดซื้อจัดหาจึงต้องเพิ่มกิจกรรมการคัดเลือก การสร้างความสัมพันธ์อันดีกับผู้ขายรายใหญ่
โดยเปลี่ยนระดับจากผู้ขายธรรมดา (Vendor) มาเป็นหุ้นส่วน (Partner)
เพื่อให้ได้รับการบริการที่ดีและรวดเร็ว รวมไปถึงความเสถียรของราคาวัตถุดิบ

อนึ่ง จากสภาวะโลกร้อนในปัจจุบันที่ส่งผลกระทบต่อทุกคน
ประเทศที่พัฒนาแล้วจึงได้ตรากฎหมายเกี่ยวกับสิ่งแวดล้อมออกมาให้ผู้คนต้องปฏิบัติตาม
การจัดซื้อยุคใหม่จึงต้องมีส่วนร่วมทั้งทางตรง หรือ ทางอ้อมกับระบบ CSR (Corporate Social
Responsibility) ซึ่งผลิตภัณฑ์หลักของบริษัทเป็นกระดาษที่มาจากกระบวนการผลิตรีไซเคิล
จึงต้องเน้นไปยังกลุ่มผู้ขายที่ใส่ใจต่อสิ่งแวดล้อมเช่นเดียวกัน

(ข) กระบวนการผลิตที่มีผลกระทบต่อสิ่งแวดล้อม

1. ในส่วนของดำเนินการปรับปรุงระบบบำบัดเดิมให้มีประสิทธิภาพสูงสุด
และมีการก่อสร้างระบบบำบัดรวมของบริษัทเพื่อให้ผลการตรวจวัดน้ำผ่านมาตรฐานกรมโรงงานและสามารถขอรับรองมาตรฐาน
ISO 14001 ได้การจัดทำท่อระบายน้ำใหม่เนื่องจากท่อเดิมเกิดการชำรุด

2. ทางบริษัทฯ
ได้มีการจัดการและควบคุมการทิ้งขยะให้ถูกประเภทโดยมีการปรับปรุงพื้นที่ในการจัดเก็บขยะอันตรายเพื่อป้องกันการปนเปื้อนสู่ดิน

3. PROJECT MASTER PLAN ISO 14000 (Years ; 2008-2009) IMPLEMENTATION THAI
PACKAGING & PRINTING PUPLIC COMPANY LIMITED

วัตถุประสงค์ :
เพื่อเป็นแนวทางในการปฏิบัติงานในด้านการจัดการสิ่งแวดล้อมอย่างเป็นระบบทำให้สิ่งแวดล้อมภายในและโดยรอบบริษัท
รวมถึงการอนุรักษ์ทรัพยากรธรรมชาติและพลังงานต่างๆ เป็นไปตามความมุ่งหมายของบริษัท
ทั้งนี้เพื่อเป็นการรักษาสภาพแวดล้อม ระบบนิเวศน์
และสุขภาพอนามัยของพนักงานและชุมชนข้างเคียง
ไม่ให้เกิดอันตรายหรือเจ็บป่วยอันเนื่องมาจากกระบวนการต่าง ๆ ของบริษัท

  ----- -----------------------------------------------------------------
  No.   Activities

  1.    จัดทำแผนงานในการปรับปรุงการจัดเก็บขยะ

  2.    ทำการคัดเลือกSupplierเพื่อดำเนินการขนขยะไปกำจัด

  3.    ทำการปรับปรุงพื้นที่การคัดแยกขยะ

  4.    ติดตามผลการทิ้งขยะแต่ละประเภท

  5.    ขออนุญาติกรมโรงงานในการนำขยะออกนอกโรงงาน

  6.    จัดทำแผนงานในการปรับปรุงการปรับปรุงระบบบำบัด

  7.    ทำการคัดเลือก Supplier เพื่อดำเนินการปรับปรุง

  8.    ดำเนินการจัดทำระบบบำบัด

  9.    Start up ระบบ

  10.   ตรวจเช็คผลวิเคราะห์น้ำและติดตามผล

  11.   ทดลองการใช้ระบบเอกสารและติดตามผล

  12.   จัดทำแผนการตรวจติดตามภายในเบื้องต้น

  13.   ทำการแก้ไขข้อบกพร่องจากการตรวจติดตาม

  14.   จัดทำ Pre audit จาก SGS

  15.   ทำการแก้ไขข้อบกพร่องจากการตรวจติดตาม

  16.   ขอรับรองระบบคุณภาพ ISO 14001
  ----- -----------------------------------------------------------------

4. แผนงานด้านสิ่งแวดล้อม (ENVIRONMENT PLAN)

วัตถุประสงค์ : เพื่อรองรับระบบการจัดการด้านสิ่งแวดล้อม ISO14001

เป้าหมาย : เพื่อให้การดำเนินการด้านสิ่งแวดล้อมเป็นไปอย่างมีประสิทธิภาพ

  ----- -----------------------------------------------------------------
  No.   Activities

  1.    การฝึกอบรมให้พนักงานเข้าใจในหลักการด้านสิ่งแวดล้อม

  2.    วิเคราะห์น้ำทิ้งจากระบบบำบัดเคมีและชีวภาพ เพื่อให้ค่าน้ำทิ้งเป็นไปตามที่กฎหมายกำหนด

  3.    ตรวจสอบการทำการของระบบบำบัดน้ำเสีย เพื่อให้ระบบมีประสิทธิภาพในการทำงาน

  4.    ทำ Jar Test เพื่อทดลองหาปริมาณสารเคมีที่เหมาะสมในการบำบัดน้ำเสีย

  5.    ทำการคัดเลือก Supplier เพื่อดำเนินการขนขยะเพื่อไปกำจัด

  6.    ควบคุมขยะอุตสาหกรรมและนำส่งกำจัดโดยวิธีการฝังกลบเป็นประจำทุกๆ 2 เดือน

  7.    จัดทำบอร์ดความรู้และข่าวสารด้านสิ่งแวดล้อม

  8.    โครงการ " รณรงค์ประหยัดพลังงาน "
  ----- -----------------------------------------------------------------

4.4. ข้อมูลอื่นที่เกี่ยวข้อง

4.1.1 การขอรับรองมาตรฐาน ISO 14001

ทาง TPP ได้มีการปรับแผนงานให้เหมาะสมกับผลการดำเนินการในการก่อสร้างระบบบำบัด
ดังนั้นจึงปรับแผนงานโดยจะขอรับรองระบบมาตรฐาน ISO 14001 ภายในปี 2553

4.1.2 โครงการขอปรับVersion ISO9001:2000

เนื่องด้วยปัจจุบันได้มีการข้อกำหนดตามมาตรฐานISO
9001:2000ได้มีการปรับเปลี่ยนเพื่อให้ระบบมาตรฐานเป็นไปอย่างมีประสิทธิภาพสูงสุดตามมาตรฐานสากลที่กำหนด
ที่บมจ.ไทยบรรจุภัณฑ์และการพิมพ์จึงต้องดำเนินการในการแก้ไขข้อกำหนดต่างๆเพื่อรองรับกับการเปลี่ยนแปลง
ซึ่งจะได้ทำการขอปรับVersionจากเดิม2000ไปเป็น2008ภายในปี2553 นี้
โดยจะมีค่าใช้จ่ายในการปรับ Version อยู่ประมาณ 20,000-30,000 บาท

4.1.3 โครงการปรับปรุงประสิทธิภาพการทำงานด้วยระบบ 5 ส

เนื่องจากปัจจุบันมีการแข่งขันทางการตลาดค่อนข้างสูงดั้งนั้นสิ่งที่จำเป็นที่สุดในการควบคุมการทำงานให้มีประสิทธิภาพสูงสุดจึงจำเป็นที่จะต้องนำระบบ
5 ส.มาพัฒนากระบวนการในการทำงานและที่สำคัญระบบ 5
ส.ยังเป็นพื้นฐานของทุกระบบในการดำเนินการ